Italië | Seagull
Italië, die land van passie en liefde, kuns, mode, kultuur, luukse sportmotors en natuurlik Italiaanse kos. Italië huisves sonder twyfel van die mees skilderagtige kuslyne, berge en mere in die wêreld.
Wanneer dit kom by toerisme-aantreklikhede, loop Italië oor met rykdom! Hier rus van die wêreld se mees bekende monumente en landmerke waarvan baie UNESCO monumente is.
Italië is ‘n werklike toeriste paradys!
In Rome sien ons die ontsagwekkende Colosseum en besoek die Vatikaanse Museum waar ons onder andere die Sistynse Kapel, met handgeverfde dak deur Michelangelo, besoek.
Nog ‘n hoogtepunt op hierdie toer is die waterstad, Venisië. Beskou hierdie pragtige romantiese stad vanaf ‘n gondel of loop deur die kronkelende geplaveide strate vol interessanthede, hoekies, draaie, romantiese bruggies en Italiaanse restaurante.
Ons toer verder deur die Italiaanse platteland (bekend vir kaas- parmaham- en wynplase) na pragtige Sorrento en Capri. Hierdie dorpies is langs die Italiaanse kus geleë en tipies teen die berg op gebou. Pragtige bote wat voor anker lê in die baai, kristalhelder water, vriendelike gesigte en goeie kos groet ons hier. Ons besoek ook die bekende Blue Grotto in Capri. Die Blue Grotto is ‘n bekende see grot wat ‘n magiese helder blou skynsel afgee. Steel dalk ‘n romantiese soen met jou geliefde hier. Jy sal dit vir die res van jou lewe onthou!
Ons besoek ook die beroemde ruïnes van Pompeii. Hier is mens, dier en hul leefstyl verewig deur vasgevang te word in ‘n vulkaan uitbarsting in 79vC
Die toer is gevul met vele besienswaardighede soos die bekendste Basillicas, domas, piazzas, palazzos en pleine. Ons sien ook sonderlinge plekkies soos Juliet se balkon op hierdie unieke toer na Italië.
Ons groet die onvergeetlike land Italië in Rome waar ons in die bekende Trastevere in die skadu van die Forum en Colosseum in eg Italiaanse styl heerlike geselskap, kos en wyn nuttig.
Navraag omtrent Italië